Kl.9.45 onsdag morgen landede et fly i Aalborg. Efter sigende skulle flyet have ild i motorerne, og derfor nødlande i lufthavnen. Flyet skulle have 90 passagerer ombord, og både Politi, Falck og Brandvæsen var tilkaldt. Den påståede flyulykke viste sig dog at være en øvelse for beredskabet. Flere medier troede imidlertid at ulykken var ægte, og kimede derfor politiet og lufthavnen ned. - Jeg har haft alverdens journalister i røret den sidste halve time, siger vagtchef Henrik Beck fra Nordjyllands Politi. Øvelsesalarmen indløb til beredskabet kl. 09.03, og lige nu er beredskabet stadig i fuld gang med øvelsen.

Opsummering:
Rygter om en flyulykke i Aalborg onsdag morgen viste sig at være en øvelse.